HARN ปลื้ม! กำไร Q3/59 เพิ่มขึ้น 53% เหตุรายได้ส่งมอบสินค้าโต
HARN ปลื้ม! กำไร Q3/59 โต 53% มาที่ 12.79 ลบ. จากปีก่อนกำไร 8.35 บ. เหตุรายได้ส่งมอบสินค้าโต ขณะที่ช่วง 9 เดือนแรกกำไร 28.61 ลบ. ลดลง 17% จากปีก่อนกำไร 34.54 ลบ.
14 พ.ย. 2559

บริษัท หาญ เอ็นจิเนียริ่ง โซลูชั่นส์ จำกัด (มหาชน)หรือ HARN รายงานผลการดำเนินงานไตรมาส 1/59 สิ้นสุดวันที่ 30 ก.ย.59 มีกำไรสุทธิ 12.79 ล้านบาท หรือมีกำไรสุทธิ 0.04 บาทต่อหุ้น เพิ่มขึ้น 53% จากช่วงเดียวกันของปีก่อนที่มีกำไรสุทธิ 8.35  ล้านบาท หรือมีกำไรสุทธิ 0.02 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีรายได้ หลังส่งมอบสินค้าตามงานโครงการ และรายได้จากการขายสินค้าอื่นๆเพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 28.61  ล้านบาท หรือ 0.08 บาทต่อหุ้น ลดลง17% จากช่วงเดียวกันของปีก่อนที่มีกำไรสุทธิ 34.54 ล้านบาท หรือ 0.10 บาทต่อหุ้น